రిటైర్మెంట్ తర్వాత ఉద్యోగులకు ప్రధాన ఆసరా ఉద్యోగుల భవిష్య నిధి (ఇపిఎఫ్). ఈ భవిష్య నిధికి సంబంధించి ఇటీవల ఐదు ప్రధాన మార్పులు చోటు చేసుకున్నాయి. అవేంటంటే...బీమా కంపెనీలు అపుడపుడు పాలసీదారులకు లాయల్టీ బోనస్ చెల్లిస్తుంటాయి. అయితే ఉద్యోగం చేసినన్నాళ్లూ క్రమం తప్పకుండా నెలనెలా ఇపిఎఫ్ చెల్లించే ఉద్యోగులకు మాత్రం ఇప్పటివరకు అలాంటి ప్రయోజనం లేదు. ఇక కొత్తగా 20 ఏళ్లు లేదా అంతకంటే ఎక్కువ కాలం ఇపిఎఫ్లో చందాదారులుగా ఉన్న ఉద్యోగులకు రిటైర్మెంట్ సమయంలో రూ.50,000 వరకు లాయల్టీ కమ్ లైఫ్ బెనిఫిట్గా చెల్లిస్తారు. ఏదైనా అంగవైకల్యం ఏర్పడి చందాదారుడు 20 ఏళ్ల కంటే తక్కువ కాలం ఇపిఎఫ్ చందా చెల్లించివారికీ ఈ పథకాన్ని వర్తింప చేయాలని ఇపిఎఫ్ఒ బోర్డు నిర్ణయించింది. ప్రభుత్వ ఆమోదం లభించిన వెంటనే ఇపిఎఫ్ చందాదారులకు ఈ పథకం అమలులోకి వస్తుంది.ఇప్పటి వరకు ఇపిఎఫ్ చందాదారుడు చనిపోతే, వారి వారసులకు రూ.6 లక్షల వరకు బీమా కింద నష్ట పరిహారంగా లభిస్తోంది. అయితే దీనికి కనీస పరిమితి అంటూ లేదు. శాశ్వత అంగవైకల్యం పొందిన ఇపిఎఫ్ సభ్యులకూ ఎలాంటి సర్వైవింగ్ ప్రయోజనాలూ లేవు. ఇక నుంచి ఎవరైనా ఇపిఎఫ్ చందాదారుడు చనిపోతే, వారి కుటుంబ సభ్యులకు బీమా కింద కనీసం రూ.2.5 లక్షలు నష్టపరిహారంగా చెల్లించాలని ఇపిఎఫ్ఒ సెంట్రల్ బోర్డు ఆఫ్ ట్రస్టీస్ (సిబిటి) సిఫారసు చేసింది. ఈ ప్రతిపాదనకూ కేంద్ర ప్రభుత్వ ఆమోద ముద్ర పడాల్సి ఉంది.గత ఆర్థిక సంవత్సరానికి సంబంధించి పిఎఫ్పై 8.65 శాతం వడ్డీ చెల్లిస్తారు. గత ఏడాది డిసెంబర్లోనే ఇపిఎఫ్ఒ ట్రస్టీలు దీనిపై నిర్ణయం తీసుకున్నారు. నిజానికి పిఎఫ్ వడ్డీ రేటు అర శాతమైనా తగ్గించాలని కేంద్ర ఆర్థిక మంత్రిత్వ శాఖ నుంచి కార్మిక శాఖపై ఒత్తిడి వచ్చింది. ట్రస్టీలు మాత్రం అందుకు తలొగ్గకుండా 8.65 శాతం వడ్డీ రేటుకు ఓటేశారు. ఈ వడ్డీ రేటు చెల్లించినా ఇపిఎఫ్ఒ దగ్గర ఇంకా రూ.158 కోట్ల మిగులు ఉంటుందని కార్మిక మంత్రి బండారు దత్తాత్రేయ చెప్పడం విశేషం.ఇప్పటి వరకు ఏటా పిఎఫ్ ద్వారా సమకూరే నిధుల్లో 10 శాతం నిధులను ఇటిఎఫ్ల ద్వారా స్టాక్ మార్కెట్లో ఇన్వెస్ట్ చేస్తున్నారు. ఈ మొత్తాన్ని 15 శాతానికి పెంచాలని ప్రతిపాదించినా, కార్మిక సంఘాల నుంచి తీవ్ర వ్యతిరేకత రావడంతో ఆ ప్రతిపాదనను తాత్కాలింగా పక్కన పెట్టారు. గత ఆర్థిక సంవత్సరానికి సంబంధించి ఈ ఏడాది ఫిబ్రవరి వరకు రూ.18,069 కోట్ల నిధులను స్టాక్ మార్కెట్లో ఇన్వెస్ట్ చేశారు. ఈ పెట్టుబడులపై సగటున 18.13 శాతం రాబడులు వచ్చాయి. రాబడులు బాగానే ఉన్నా, స్టాక్ మార్కెట్ ఆటుపోట్లతో అసలుకు ఎక్కడ ఎసరు వస్తుందోనని కార్మిక సంఘాలు ఆందోళన వ్యక్తం చేయడంతో ప్రభుత్వం వెనక్కి తగ్గింది.
retirement tarvaata udyogulaku pradhaana asara udyogula bhavishya nidhi (epf). ee bhavishya nidhiki sambandhinchi iteevala aidu pradhaana maarpulu chotu chesukunnayi. aventante...beema companylu apudapudu paalaseedaarulaku loyalty bonus chellistuntaayi. ayithe udyogam chesinannallu kramam tappakunda nelanela epf chellinche udyogulaku maatram ippativaraku alanti prayojanam ledu. ika kottagaa 20 ellu leda antakante ekkuva kaalam epflo chandaadaarulugaa unna udyogulaku retirement samayamlo roo.50,000 varaku loyalty kam life benifitga chellistaaru. edaina angavaikalyam erpadi chandadarudu 20 ella kante takkuva kaalam epf chanda chellinchivaarikii ee pathakaanni vartimpa cheyalani epfo bordu nirnayinchindi. prabhutva aamodam labhinchina ventane epf chandaadaarulaku ee pathakam amaluloki vastundi.ippati varaku epf chandadarudu chanipothe, vaari vaarasulaku roo.6 lakshala varaku beema kinda nashta parihaaramgaa labhistondi. ayithe deeniki kaneesa parimiti antuu ledu. saashwata angavaikalyam pondina epf sabhyulakuu elanti sarviving prayojanaaluu levu. ika nunchi evaraina epf chandadarudu chanipothe, vaari kutumba sabhyulaku beema kinda kaneesam roo.2.5 lakshalu nashtaparihaaramgaa chellinchaalani epfo central bordu af trusties (sibiti) sifaarasu chesindi. ee pratipaadanakuu kendra prabhutva aamoda mudra padalsi undi.gatha aardhika samvatsaraaniki sambandhinchi ppfi 8.65 saatam vaddi chellistaaru. gatha edaadi decemberlone epfo trustylu deenipai nirnayam teesukunnaru. nijaaniki pp vaddi retu ara saatamainaa tagginchaalani kendra aardhika mantritva saakha nunchi kaarmika saakhapai ottidi vachindi. trustylu maatram anduku taloggakunda 8.65 saatam vaddi retuku otesaaru. ee vaddi retu chellinchinaa epfo daggara inka roo.158 kotla migulu untundani kaarmika mantri bandaaru dattatreya cheppadam visesham.ippati varaku eta pp dwara samakure nidhullo 10 saatam nidhulanu itfl dwara stack marketlo invest chestunnaru. ee mottaanni 15 saataaniki penchaalani pratipaadinchinaa, kaarmika sanghaala nunchi teevra vyatirekata raavadamtho aa pratipaadananu taatkaalingaa pakkana pettaaru. gatha aardhika samvatsaraaniki sambandhinchi ee edaadi fibravari varaku roo.18,069 kotla nidhulanu stack marketlo invest chesaru. ee pettubadulapai sagatuna 18.13 saatam raabadulu vachayi. raabadulu bagane unna, stack market aatupotlatho asaluku ekkada esaru vastundoonani kaarmika sanghaalu aandolana vyaktam cheyadamtho prabhutvam venakki taggindi.